"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade!
Saate toob teieni misjoniühendus One Way Mission.
Tere tulemast!
Täna käime Malawis.
Irmeli ja Miikka Kojonen tegid filmi One Way külast Malawis.
Õpetusosas räägib Aki Miettinen oma unistusest.
Mulungu Alinafe - Jumal meiega
Need on Phalombe piirkonna lasteparlamentääride hääled.
Lasteparlament kogunes esimest korda 2011. a märtsi lõpus
Phalombe maakonna algatusel.
Lapsed on orvud, kes osalevad One Way Missioni orbudeprogrammis.
Neid vaadates on raske uskuda, kui rasketest oludest nad pärinevad.
Malawi on üks maailma vaeseimaid riike.
Nkulambe oru maapiirkonna elanikud teenivad oma elatise maaviljelusest.
Toidulaua põhiroaks on nsima, eriline maisipudru,
mida süüakse maapähklite või ubadega.
Kana ja kitseliha söövad need, kes seda endale lubada võivad.
Käes on paasapühad. Vihmahooaja järel on kõik roheline.
Loodus rohetab ja majade ette on laotatud maapähklisaak.
Lapsed koorivad neid innuga ja mõni pähkel kaob ka suhu.
Päevad on kuumad, õhtul annab kuumus veidi järele.
Kambalame külas teevad Marianne ja tema pastorist abikaasa
MacDonald Masamba One Way Missioni toel tööd
juba alates 2005. aastast.
Issand avas neile siin töö tollase näljahäda ajal.
Kambalame külas tegutseb One Way Missioni
Soome Välisministeeriumi toel rajatud kliinik.
Selle väike, kuid usin personal aitab parandada
piirkonna tervishoiuolukorda.
Arste on 15 miljoni elanikuga maal kokku umbes paarsada.
Siingi kliinikus pole arsti, vaid kohalik medassistent,
kellel on abiks üks medõde.
Ometi käib kliinikus keskmiselt 230 patsienti päevas.
Malaaria, AIDS, HIV, erinevad põletikud
ja parasiitide tekitatud haigused on tavalised.
Personali vähesust on püütud leevendada ravimijagamis-
seadmehooldus-, haiglahügieeni- ja laboritestide koolitustega.
Töö on peamiselt profülaktiline, sest järelravivõimalused
on Malawi sarnases riigis väga napid.
Kliiniku töötajad kogunevad hommikul ühiselt päeva alustama.
Rütmikas aafrika muusika kõlab kaugele.
Päev algab palve ja Jumala Sõnaga. Koos palutakse tarkust ja jõudu.
Seda ongi vaja, sest väljakutsed on tohutud.
Siin esinev P. falciparum malaaria võib kiiresti ajju levida.
Seetõttu peab kliiniku medassistent patsientidele enne kliiniku avamist
tervishoiu infohetke.
Kipson selgitab kuuljaile, miks on oluline malaariakahtlusega
kiiresti kliinikusse tulla.
Ta hoiatab ka liikvelolevate võltsravimite eest
ja õhutab inimesi ravimeid kliinikust hankima.
Lisaks on nii need kui ravi tasuta.
Meiegi tiimil ei õnnestunud malaariat vältida,
kuigi kasutasime ennetusravimeid ja püüdsime end kaitsta sääskede eest.
Kaks tiimiliiget on haigestunud.
Vereproov näitab palaviku põhjuseks malaariaparasiiti.
Isegi 30-kraadises kuumuses külmetab üks patsient palavikus.
Malaaria viib söögiisu, kuid vedelikke peab siiski jooma.
Õnneks on abi lähedal.
Palve ja õigeaegselt alustatud raviga hakkab haigus tasapisi järgi andma.
Toome üle tee asuvast kioskist palavikus patsientidele
sooja Coca-Cola't.
Külmadest jookidest võib siin üksnes unistada,
sest elektriliinid piirkonnani ei ulatu.
Kliiniku külmkapp on mõeldud ravimeile
ja saab elektrit päikesepaneelidest.
Kliiniku kõrval tegutseb maakonna rahastatud lastenõuandla.
Siinne külmkapp on kaitsesüstidele, mis vajavad ühtlast temperatuuri.
Malawis on riiklik vaktsineerimisprogramm,
mille abil on kontrolli alla saadud lastehalvatus ja tuberkuloos.
Kuid malaariavastase vaktsiini leiutamine annab veel oodata.
Meil on kaasas generaator, aktiivkõlar ja videokahur.
Tahame näidata laste Jeesus-filmi, kuid õhtuti seda teha ei saa,
sest pimedas liikumine pole turvaline.
Marianne leidis lahenduse - katsime lastekodu söökla aknad
ja kino oligi valmis.
Ekraani tegime kahest kokkuõmmeldud linast.
Jeesus-film on väga edukas.
Näitasime seda reisi vältel seitse korda.
Film on tšitševa keeles. On liigutav näha,
kuidas väikesed ja suured sellele reageerivad.
Paljude põskedel veerevad pisarad, kui jälgime Jeesuse rasket teed
Kolgatale.
Tänavusel paasapühal jõuab evageeliumisõnum kohale.
Nädalavahetusel lugesime külastajate arvu kokku - ca 2000.
Lastekodu terrass täitub hommikuti innukate õpilastega.
Mervi õpetab seal puudega naistele õmblemist.
Kasutatakse jalgõmblusmasinaid, mis ei vaja elektrit.
Osavad käed valmistavad kohalikest materjalidest kotte
ja hõlmikseelikuid Soome viimiseks.
Õmblusoskus tähendab naistele võimalust ise elatist teenida.
Kuumus varjualusel terrassil tunda ei anna
ja seal on hea päevakuumuses pilliroomatile maha istuda.
Marianne päev on tööd täis. Palju asju on tema hoole all.
- Kas 2000? - Jah.
- Kirjuta siia alla.
- Õpi hästi!
- Satu keedab praegu suppi. OK, varsti näeme.
Soome tiimid on Kambalame külas tuttav vaatepilt.
Käed pestud.
Tööde vahel istuvad tiimi liikmed hetkeks kohaliku kohviku terrassile.
Kui kokad on unustanud panna pudru plastkarpi,
võib siit leida hiirekakat, musti kübemeid.
Küllap nad ikka panid.
Selle jätan tavaliselt söömata.
Lastekodu. Tüdrukute hostel.
Sponsorlusel on Malawi töös suur roll.
Mitmed lapsed või invaliidid oleksid ilma välise abita
surnud alatoitlustusse või haigustesse.
Koolitus tähendab võimalust tulevikus ise elatist teenida.
Nairobist oodatakse raamatuid ja kui raamatud saabuvad,
algab õppetöö.
Nii et informeerime teid.
AIDS'i tugirühma töö on tähtis ja Mariannele väga südamelähedane.
Ürituse lõpus koguneb rühm ühisele söömaajale,
kuna paljudel on ees pikk kodutee.
Kambalame külas tegutseb pastor Mac Masamba juhitud kogudus,
kus rõõmsad aafrika rütmid viivad peaaegu jalad alt.
Muutus paremuse poole on aeglane, sest väljakutseid jätkub.
Kliiniku laiendamine, laste ja invaliidide koolitamistöö
ootab arendamist.
Inimkonna probleem on olemuselt siiski vaimne.
Töö tuumaks on Jeesuse misjonikäsk viia rõõmusõnumit kõigile rahvastele.
Seepärast toob One Way Missioni projekti nimi
Mulungu Alinafe - Jumal meiega, lootust.
Jumal tunneb neidki inimesi ja Temale on kõik võimalik.
Tema käteks ja jalgadeks on need, kes usinalt Sõna ja tööga teenivad.
Samuti ka need ustavad toetajad, kelle eestpalve ja rahaline abi
teevad abitöö Malawis võimalikuks.
Täname:
See oli Irmeli ja Miikka Kojose raport Malawist.
Järgneb Aki Miettinen'i õpetusosa.
Mul on unistus Kaisaniemes kogunevast kogudusest,
mis on eelkõige piibellik kogudus, kõiges ustav Jumala Sõna ilmutusele.
Selle pastorid õpetavad Sõna äraostmatult ja õigesti,
püüdes seada iga liiget täiskasvanuna Kristusse.
Selle liikmed armastavad Jumala Sõna ja austavad seda,
olles sellele kuulekad ja pürgides Kristuse sarnasusele.
Kogudus usub ja teostab üldise preestriameti põhimõtet.
Kogudus väldib kõiki ebapiibellike rõhuasetusi
ja seetõttu on see piibellikult tasakaalus.
See on kogudus, kus Jumala loodud ja lunastatud inimeste erinevus
toimib Püha Vaimu loodud ühtsuses.
Unistan piibellikust kogudusest.
Mul on unistus Kaisaniemes kogunevast kogudusest,
mis on Jumalat teeniv kogudus.
Selle liikmed kogunevad, et kohtuda Jumalaga ja teenida Teda.
Koguduse liikmed teavad, et Jumal on alati nende keskel.
Nad kogunevad alandlikult Tema ette,
osalevad regulaarselt Jeesuse määratud õhtusöömaajal
ja kuulutavad nii Jeesuse suurt lepitustööd ristil.
Kogudse osadust ei riku kunagi viha, isekus, kadedus, uhkus
või muu taoline, vaid koguduse liikmed
armastavad üksteist, sallivad üksteist
ja kannatavad üksteist, andes üksteisele andeks.
Koguduse liikmed kannavad üksteise elukoormaid
ja jagavad rõõme.
Nad teenivad teisi Kristuse armastusega.
Kogudus pakub sõprust üksikutele, tuge nõrkadele
ja aktsepteerimist neile, keda ühiskond diskrimineerib
ja halvustab.
See on kogudus, kust Jumala armastus peegeldub ümbritsevasse ühiskonda,
ligi tõmmates ja meelitades inimesi osadusse Jumalaga.
Unistan hoolitsevast, hoolivast kogudusest.
Mul on unistus Kaisaniemes kogunevast kogudusest,
mis on teeniv kogudus.
Kogudus suhtub tõsiselt Jeesuse õpetusse ja eeskujusse
teenija ülesandest ja teenimisest.
Teenimine pole üksnes usklike vahel näidatav armastus,
vaid see suundub erapooletult ja tingimusteta
kõikide inimeste täielikule aitamisele.
Koguduse liikmed elavad maailmas, teostades Jeesuse sõnu
olla valguseks ja soolaks, teenides, mitte valitsedes
ega moraalitsedes.
Koguduse liikmed räägivad innukalt oma usust
ja hoolitsevad selle eest, et elu ja teod ühtiksid sõnadega.
Koguduse liikmeil on hea maine töökohtades, koolis, naabruskonnas.
Neid tuntakse rõõmsate, abivalmite, avatute, lugupidavate,
teisi arvestavate, tõeliste veendumustega inimestena.
See on kogudus, mis teenib oma rajoonis,
kuid omab ka nägemust maailma äärtesse ulatuvast tööst.
Koguduse liikmed innustavad oma eeskujuga teisi,
eelkõige uusi, noori kristlasi oma elu teenistusele andma.
Unistan teenivast kogudusest.
Mul on unistus Kaisaniemes kogunevast kogudusest,
mis on ootav kogudus.
Koguduse liikmed ei ole ainelise heaolu ja mugavuse ahelais,
sest nad teadvustavad, et on maa peal vaid võõrad.
Koguduse ustavus ja tõhusus kasvab pidevalt,
kuna see ootab tagasi oma Issandat.
Kindel teadlikkus Jeesuse naasmisest elustab piibelliku lootuse
üha lootusetumas maailmas.
Kogudus on kirgas lootuse majakas pimedas ja lootusetus maailmas.
See ei pea Jeesuse naastes häbenema, vaid tõuseb rõõmsalt Talle vastu.
Unistan ootavast kogudusest.
See on minu unistus Kaisaniemes kogunevast kogudusest.
Olgu see meie ühine unistus ja viigu Jumal see unistus täide!
See on tänaseks kõik.
Kui sul ei õnnestunud näha tervet saadet
ja öösel ei tule und, siis kordussaated on kell 3.00
ja homme kell 11.00.
Meie saateid võib näha ka TV7 arhiivist.
Aitäh vaatamast! Kohtumiseni järgmisel nädalal!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi